في الضواحى و طرف المدائن
يلا ننظر شفق الصباح
قوموا خلو الضيق في الجنائن
شوفوا عز الصيد في العساين
يله نقنص نطرد نعاين
النهار أن حر الكمائن
كلبي يا جمجوم أصله خائن
شوفوا كيفن يبرأ الملاين
هب شال و كشح المراح
للقنيص الخيل خف راسن
نحن ما بنخاف من مراسن
المكارم غرقنا ساسن والمجاهل
مين غيرنا ساسن
ان عطشنا نمز مر وآسن
و أن عشقنا بنعشق محاسن
فى المحاسن كفي يومنا راح
يا الطبيعه الواديك ساكن
ما في مثلك قط في الأماكن
يا جمال النال في ثراكن
ياحلاة البرعن أراكن
في قفاهن تور قرنه ماكن
لا غشن لا شافن مساكن
في الخزام و الشيح و البراح
شوف صباح الوادي وجماله
و شوف خضاره و صيده ورماله
شوف يمينه و عاين شماله
شوف نسيم الليل صاحي ماله
شوف فريع الشاو مين أماله
القمر خجلان من كماله
و الصباح لاح بهل الوشاح
يا أم لسانا لسع معجن
كلمة كلمة و حروفه ضجن
ديل خدودك غير داعي وجن
ديل عيونك من غير سبه لجن